Publication: Magyar Közlöny
Issue: MK-2004-8 (Year: 2004, Number: 8)
Era: 2004-2010
Section: 20 1/1999. (I. 14.) KHVM rendelet.
Paragraph Index: 569

1. fokozat javítási program szerint Földutak esetében is az 5—4. táblázat értelemszerû alkalmazásával kell eljárni. 5.7.2. A forgalomirányító jelzõberendezések fenntartása A tevékenység célja, hogy a mûszaki elõírások, irányelvek, feltételek és a kezelõ eseti elõírásainak betartásával, módszeresen végzett, kellõ gyakoriságú ellenõrzést és beavatkozást végezzenek el a forgalomirányító jelzõberendezés megfelelõ mûszaki állapotának biztosítása érdekében. Ezek a feladatok: — a mûszaki állapot ellenõrzése, vizsgálata, elemzése, értékelése, — az elvégzendõ fenntartási tevékenység meghatározása, — karbantartás, csere, pótlás, felújítás elõzetes terv szerinti elvégzése. A megfelelõ mûszaki állapot megállapítása érdekében: — a forgalomirányító berendezést (a vezérlõberendezést, azok egységeit, a jelzéstechnikai belépítményt) évente legalább 3-szor, — a nyomógombokat évente legalább 3-szor, — a jármûérzékelõ detektorokat évente legalább 2-szer, — a fázisterv szerinti mûködést évente legalább 1-szer, — a periódusidõket évente legalább 1-szer, — az elektromechanikus programváltó óra mûködését havonta, — a sárga villogó üzemmódot évente legalább 3-szor indokolt ellenõrizni. 5.7.3. A biztonsági és zajárnyékoló berendezések fenntartása A biztonsági (vezetõkorlátok, terelõláncok, gyalogos korlátok, védõhálók elválasztósávban) és a zajárnyékolást szolgáló berendezések természetes elhasználódásából és szándékos rongálásból, illetve baleset következtében történõ megrongálódásból eredõ javítását, pótlását, cseréjét folyamatosan szükséges elvégezni. Az idõjárás hatására fellépõ hibákat azok jellegétõl, illetve mértékétõl függõen kialakított fontossági sorrend alapján kell kijavítani. 5.7.4. Az útburkolati jelek fenntartása Az útburkolati jelek folyamatos láthatóságát biztosítani kell. Ennek érdekében az összes kijelölt gyalogos-átkelõhely útburkolati jeleinek, valamint a csomópontok kézi festésû jeleinek (a továbbhaladás irányát jelzõ nyilaknak, a megállás helyét vagy az elsõbbségadási kötelezettséget jelzõ útburkolati jeleknek) állapotára (nappali és éjszakai láthatóság, fényvisszaverõ-képesség stb.) kiemelt figyelmet kell fordítani és ennek alapján a felújítást elvégezni. A gépi festésû útburkolati jeleket az I., II. és III. szolgáltatási osztályba tartozó utak esetében — a láthatóság romlása függvényében — általában évente javasolt felújítani. Az egyéb útburkolati jelek felújítását a helyi igényeknek megfelelõen kell ütemezni. A) függelék: Fogalom-meghatározások

Source: https://magyarkozlony.hu/hivatalos-lapok/3f1300618026180e41a263834607f863fcdf757f/dokumentumok/620ba227373e66fba290ef7d19ee25f87b005e27/letoltes